b'\n_START_ARTICLE_\nBrez povratka\n_START_SECTION_\nVsebina\n_START_PARAGRAPH_\nSrednje\xc5\xa1olec Alex Browning se z letalsko dru\xc5\xbebo Vol\xc3\xa9e, skupaj s so\xc5\xa1olci vkrca na let 180, saj gredo na izlet v Pariz. Pred vzletom ima Alex videnje, v kateri letalo po zletu eksplodira in ubije vse na njem. Ko se nekateri dogodki ponovijo, se Alex spre z rivalom Carterjem Hortonom. To privede do tega, da zapustita letalo skupaj z Alexovim najbolj\xc5\xa1im prijateljem Todom Wagnerjem, Carterjevim dekletom Terry Chaney, u\xc4\x8diteljico Valerie Lewton in \xc5\xa1tudentoma Billyem Hitchcockom in Clear Rivers. Noben od ostalih potnikov, razen Clear, ne verjame Alexu dokler letalo zares ne eksplodira in ubije vse na njem. Po tem pre\xc5\xbeivele zasli\xc5\xa1ita FBI agenta, ki menita da je Alex nekako povezan z eksplozijo letala._NEWLINE_Devetintrideset dni pozneje, se pre\xc5\xbeiveli udele\xc5\xbeijo spominskega obele\xc5\xbeja za \xc5\xbertve eksplozije. To no\xc4\x8d umre Tod, ki se zaradi veri\xc5\xbene reakcije zadavi v kopalnici. Njegova smrt zgleda kot samomor, vendar Alex ne verjame da bi se Tod ubil. Zato skupaj z Clear vdre v mrtva\xc5\xa1nico, da bi videla Todovo truplo. Tam sre\xc4\x8data pogrebnika Williama Bludwortha, ki jima pove, da so pretentali Smrt, ki sedaj jemlje \xc5\xbeivljenja po vrstnem redu kot bi morali umreti na letalu. Naslednji dan se Alex in Clear dobita na kavi, da bi se pogovorila o tem kaj je rekel pogrebnik. Alex je prepri\xc4\x8dan, da morata biti pozorna na znamenja, medtem ko je Clear \xc5\xa1e vedno skepti\xc4\x8dna. Skupaj opozorita ostale pre\xc5\xbeivele in ko Carter za\xc4\x8dne izzivati Alexa, Terry jezna odide in do smrti jo povozi avtobus. _NEWLINE_Alex izve, da je naslednja na vrsti ga. Lewton, zato ste\xc4\x8de k njej, da bi jo opozoril. Ker Lewtonova meni, da Alex nima dobrega namena, pokli\xc4\x8de agenta FBI, ki Alexa odpeljeta na zasli\xc5\xa1anje. Alexa kasneje izpustita, ker nimata dokazov proti njemu. Alex se vrne k Lewtonovi, vendar je prepozen. Veri\xc5\xbena reakcija povzro\xc4\x8di, da na Lewtonovo padejo kuhinjski no\xc5\xbei in jo ubijejo. _NEWLINE_Ostali pre\xc5\xbeiveli se skupaj peljejo \xc4\x8dez mesto in razpravljajo kaj storiti. Med razpravo Carter izve, da je naslednji. Namensko parkira na tirnicah medtem ko prihaja vlak, saj ne more verjeti da nima nadzora nad svojim \xc5\xbeivljenjem. V zadnjem trenutku si premisli, vendar se ne more re\xc5\xa1iti iz varnostnih pasov. Iz avta ga re\xc5\xa1i Alex, preden vlak popolnoma uni\xc4\x8di avto. \xc4\x8cez nekaj trenutkov Billya obglavi del avtomobila. _NEWLINE_Alex se za\xc4\x8dne skrivati v neki ko\xc4\x8di, saj ve da je naslednji na vrsti, vendar se kasneje spomni, da se je presedel in da je naslednja na vrsti Clear. Alex ji odhiti na pomo\xc4\x8d, medtem ko ga lovita agenta FBI. Alex re\xc5\xa1i Clear tik preden raznese avtomobil v katerem se nahaja. _NEWLINE_\xc5\xa0est mesecev kasneje se Alex, Clear in Carter odpravijo v Pariz, da bi proslavili njihovo pre\xc5\xbeivetje. Alex tam spozna, da Smrt njega ni nikoli presko\xc4\x8dila. Ko opazi \xc5\xa1e nekaj znamenj in ga skoraj povozi avtobus, proti njemu zaniha elektronski napis, vendar ga v zadnjem trenutku stran porine Carter. Alex re\xc4\x8de, da ga je Smrt presko\xc4\x8dila in Carter vpra\xc5\xa1a kdo je naslednji. Takrat napis spet zaniha, tokrat proti Carterju, kar pomeni da je na\xc4\x8drt Smrti \xc5\xa1e vedno v teku.'